《避暑夜坐 其一》
宋代·方一夔

一跌风波困败鳞，年来是事不如人。醉吹羌管惊栖鸟，閒倚胡床阁病身。

安得旃檀除热恼，自将纨扇障风尘。新凉渐近渺云水，分席鸥群占白蘋。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。